**Vuosikokouskutsu**

Suomen luonnonsuojeluliiton Kaarinan yhdistyksen sääntömääräinen vuosikokous pidetään keskiviikkona 25.1. klo 18 Koriston tallilla (Prännikatu 1).

Vuosikokouksen jälkeen Markus Rantala kertoo ja näyttää kuvia matkaltaan Atlantin sademetsiin Etelä-Amerikassa.

Lisätietoja puhelimitse sihteeriltä p. 044-5005235

Esityslista

1) Valitaan kokoukselle puheenjohtaja ja sihteeri

2) Valitaan pöytäkirjantarkastajat ja ääntenlaskijat

3) Todetaan kokouksen laillisuus ja päätösvaltaisuus

4) Vahvistetaan kokouksen työjärjestys

5) Hyväksytään edellisen kalenterivuoden toimintakertomus

6) Käsitellään edellisen kalenterivuoden tilinpäätös ja toiminnantarkastajien siitä antama lausunto sekä päätetään tilinpäätöksen vahvistamisesta ja vastuuvapauden myöntämisestä hallitukselle ja muille tilivelvollisille

7) Hyväksytään yhdistyksen toimintasuunnitelma seuraavaksi kalenterivuodeksi

8) Määrätään yhdistyksen kannatusjäsenten jäsenmaksut seuraavalle kalenterivuodelle.

9) Vahvistetaan tulo- ja menoarvio seuraavalle kalenterivuodelle

10) Puheenjohtajan toimikauden päättyessä valitaan puheenjohtaja vuosikokouksesta alkavalle kaksivuotiskaudelle.

- Markus Rantala valittiin 2022 kaksivuotiskaudelle

11) Valitaan erovuoroisten tilalle hallituksen jäsenet ja varajäsenet vuosikokouksesta alkavalle kaksivuotiskaudelle.

- erovuorossa ovat Jouni Pusa, Esa Fredriksson ja Teijo Saikkonen

12) Valitaan 1-2 toiminnantarkastajaa ja 1-2 varatoiminnantarkastajaa kalenterivuodeksi.

13) Valitaan piirikokousedustajat sekä muiden tarpeelliseksi katsottujen järjestöjen kokousten edustajat

14) Päätetään tavasta, jolla kokouksiin kutsutaan

15) Käsitellään muut hallituksen tai jäsenten ehdottamat ja kokouskutsussa mainitut asiat.

- hallituksen ehdotus yhdistyksen sääntöjen muutoksesta ks. liite

Liite

**Ehdotus sääntömuutoksesta:**

**Nykyiset vuonna 2018 hyväksytyt säännöt, ote:**

**2§ Tarkoitus ja toimintamuodot**

Yhdistyksen tarkoituksena on edistää luonnon- ja ympäristönsuojelua sekä vaalia kulttuuriperintöä toiminta-alueellaan.

Yhdistyksen toimintamuodot ovat:

- edistää vapaaehtoista luonnon- ja ympäristönsuojelutyötä toiminta-alueellaan

- seurata paikallisia ympäristönmuutoksia

- antaa lausuntoja toimialaansa liittyvissä asioissa ja tehdä aloitteita sekä esityksiä viranomaisille ja yhteisöille

- valistaa, tiedottaa ja kouluttaa luonto-, kulttuuriperintö- ja ympäristöasioissa viestimällä ja järjestämällä kokouksia, esitelmätilaisuuksia ja kursseja.

- elvyttää luonnonharrastusta ja -tietämystä järjestämällä luontoretkiä ja leirejä.

- edistää luontoon kohdistuvaa tutkimusta

- perustaa tarpeen mukaan jaostoja, toimikuntia ja/tai toimintaryhmiä.

**Ehdotus sääntömuutoksesta:**

**2§ Tarkoitus ja toimintamuodot**

Yhdistyksen tarkoituksena on edistää luonnon- ja ympäristönsuojelua, vaalia kulttuuriperintöä sekä vaikuttaa rakennetun ympäristön laatuun toiminta-alueellaan.

Yhdistyksen toimintamuodot ovat:

- edistää vapaaehtoista luonnon- ja ympäristönsuojelutyötä toiminta-alueellaan

- seurata paikallisia ympäristönmuutoksia

- antaa lausuntoja toimialaansa liittyvissä asioissa ja tehdä aloitteita sekä esityksiä viranomaisille ja yhteisöille

- valistaa, tiedottaa ja kouluttaa luonto-, kulttuuriperintö- ja ympäristöasioissa viestimällä ja järjestämällä kokouksia, esitelmätilaisuuksia ja kursseja.

- elvyttää luonnonharrastusta ja -tietämystä järjestämällä luontoretkiä ja leirejä.

- edistää luontoon kohdistuvaa tutkimusta

- perustaa tarpeen mukaan jaostoja, toimikuntia ja/tai toimintaryhmiä.